Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: minden vállalkozás élhet. Ugyancsak nem minősül támogatásnak az önkormányzatokról szóló 1990. évi LXV. törvény 8. §-ában felsorolt közfeladatok ellátásáért az önkormányzatok által a vállalkozások számára fizetett összeg;”
Paragraph Index: 130

(2) A fejezet felügyeletét ellátó szerv a feladatfinanszírozás körébe vont fejezeti kezelésű előirányzat meghatározott része felett a rendelkezési jogot egy-egy részfeladatra Engedélyokiratban, illetve Alapokmányban adhatja át. A nem az adott fejezet felügyelete alá tartozó költségvetési szerv által megvalósítandó részfeladat Engedélyezési okiratát, illetve Alapokmányát az előirányzatot átadó és átvevő fejezet felügyeletét ellátó szerv vezetője vagy annak megbízottja együtt írja alá. Az utalványozási jog részfeladatot megvalósító államháztartáson kívüli szervezetnek — a PHARE támogatások kivételével — nem adható át. Egyéb előirányzatok esetében ez alól — egyedi elbírálás alapján — a pénzügyminiszter adhat felmentést.

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes